**Dincolo**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dincolo!

...

Dincolo de noi, e o lume

O lume ciudată, străină,

Născută doar să consume,

Să pară și să parvină!

...

Dincolo de bolta senină,

Așteaptă să ne cuprindă

Cel ce vrea să aprindă

În noi, eterna lumină!

...

Dincolo de tine sunt eu,

Dincolo de mine ești tu,

Dincolo de da și de nu,

Dincolo de viață și moarte,

Dincolo de zi și de noapte,

Dincolo de tot și de toate

E Dumnezeu!

...

Dincolo de trecător și etern,

Dincolo de diamant și gunoi,

Dincolo de Rai și Infern,

Suntem noi amândoi!

...

Dincolo de nemărginire,

Dincolo de acum și mereu,

Dincolo de Dumnezeu,

E numai iubire!

...

Dincolo de urât și frumos,

Dincolo de iubire și ură,

Dincolo de amar și de dulce

E cel ce pe toate le-ndură,

Singur, pe cruce, Hristos!